Vilniaus evangelikų reformatų bažnyčia

Vilniaus evangelikų reformatų bažnyčia – evangelikų reformatų maldos namai, esantys Vilniuje. Kultūros paveldo objektas Nr. 1068. Priešingoje Pylimo gatvės pusėje yra Reformatų parkas.

 Istorija 
kairėje|miniatiūra|Bažnyčios interjeras

Kada buvo įkurta pirmoji Vilniaus reformatų bažnyčia, nėra žinoma. Pirmosios kalvinų pamaldos laikytos 1553 m. Mikalojaus Radvilos Juodojo Lukiškių dvare. Pirmas, apie 1562 m., specialiai reformatų maldos namams pastatytas pastatas buvo Radvilų rūmuose, užėmusiuose kvartalą dab. Šv. Jonų ir Pilies gatvių sankryžoje. Mirus Mikalojui Radvilai Juodajam pastatas atiteko jėzuitams. 

1574 m. nauja Vilniaus reformatų bažnyčia Mikalojaus Radvilos Rudojo rūpesčiu įkurta kitoje gatvės pusėje, Stanislovo Goštauto sklype, šalia žuvų turgaus. Čia reformatai laikė pamaldas 7 metus. 1581 m. reformatams pastatyta nauja bažnyčia dabartinėje Volano gatvėje, prie Hornostajų rūmų. XVI a. pabaigoje – XVII a. reformatai buvo persekiojami, jų bažnyčia ne kartą padegta. Refomatai buvo priversti nuolat keisti maldų vietą.

Dabartinė reformatų bažnyčia yra devintoji. Ji pastatyta 1830–1835 m. lenkų kariuomenės majoro Pavelo Strijenskio rūpesčiu pagal architektūros profesoriaus Karolio Podčašinskio projektą.

Sovietmečiu parapija buvo panaikinta. 1957–1990 m. veikė kino teatras „Kronika“, kuriame rodyti tik dokumentiniai filmai.Vilniaus kino teatrai 1905–1985 metais

Parapija atkurta 1990 m.

2018 metais pradėtas restauravimas pagal Kultūros ministerijos Paveldotvarkos programą.Įsakymas dėl Lietuvos Respublikos kultūros ministro 2018 m. balandžio 20 d. Įsakymo nr. Įv-376 "dėl paveldotvarkos 2018 metų programos pavirtinimo 

2022 metų spalio 20 dieną atkurtos ant bažnyčios stogo buvusios skulptūros, pranešė Kultūros infrastruktūros centras.Atkurtos ant Vilniaus evangelikų reformatų bažnyčios stogo buvusios skulptūros Žvilgtelėkite aukštyn: ant Vilniaus reformatų bažnyčios stogo grąžintos sovietmečiu nukeltos skulptūrosVilniaus evangelikų reformatų bažnyčios stogą vėl papuošė skulptūros (nuotraukos) Kazimiero Jelskio lenkų skulptoriaus tikslios darbų kopijos: dviem klūpinčiais sparnuotais angelais ir Tikėjimą simbolizuojančia mergelės figūra su kryžiumi bei taure rankose. Dabartinių atkurtų skulptūrų autoriai: Rimantas Okulič-Kazarinas ir Ramunė Balandžiūnienė. Kiekviena iš skulptūrų sveria maždaug po vieną toną, jos pagamintos iš specialaus skulptūrinio cemento, angelų aukštis – 2 metrai, vidurinės skulptūros – 2,5 metro, o skaičiuojant su kryžiumi – 3 metrai, kryžius pagamintas iš metalo.Pasipuošė Vilniaus reformatų bažnyčia

 Architektūra 

Pastatas klasicistinio stiliaus su dorėniška kolonada ir graikišku frontonu.

 Šaltiniai 

 Nuorodos 
 Maldos namai Lietuvoje. Evangelikų reformatų bažnyčios
 Vilniaus parapijos oficiali interneto svetainė
 Istorija
 Senoviniai bažnyčios vaizdai bibliotekoje Polona
 Prieškario bažnyčios nuotraukos

Kategorija:Vilniaus bažnyčios
Kategorija:Lietuvos evangelikų reformatų bažnyčios
Kategorija:Klasicizmo architektūra Lietuvoje
Kategorija:Lietuvos kultūros vertybės: bažnyčios